Diari Oficial de la Generalitat Valenciana


Sumari del DOGV 5911, del 11-12-2008 (2008/14416)

RESOLUCIÓ de 17 de setembre de 2008, de la Direcció General de Treball, Cooperativisme i Economia Social, per la qual es disposa el registre i la publicació del Conveni Col·lectiu de l'empresa Centro Mediterránea de Bebidas Carbónicas Pepsico, SL (Codi núm. 8000162).
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14653


Data del document
:   17-09-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * Alacant
    * València
    * beguda gasosa
    * conveni col·lectiu
    * empresa privada
    * indústria de begudes

RESOLUCIÓ de 17 de setembre de 2008, de la Direcció General de Treball, Cooperativisme i Economia Social, per la qual es disposa el registre i la publicació del Conveni Col·lectiu de l'empresa Centro Mediterránea de Bebidas Carbónicas Pepsico, SL (Codi núm. 8000162). [2008/14060]  
Vist el text del Conveni Col·lectiu de l'empresa Centro Mediterránea de Bebidas Carbónicas Pepsico, SL, subscrit per la Comissió Negociadora el dia 1 d'agost de 2008, integrada per representants de l'empresa i per part dels treballadors per membres de la representació unitària, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball, Cooperativisme i Economia Social, de conformitat amb les competències que té transferides segons el Reial Decret 4.105/1982, de 29 de desembre, acorda:  
Primer   
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original del conveni.  
Segon  
Disposar que siga publicat en el Diari Oficial de la Comunitat Valenciana.  
València, 17 de setembre de 2008.- El director general de Treball, Cooperativisme i Economia Social: Román Ceballos Sancho.  
Conveni d'empresa  
Centro Mediterránea de Bebidas   
Carbónicas Pepsico, SL  
A València, l'1 d'agost de 2008, es reunixen, d'una part David Miquel abril, Rubén Juan Mateo, Francisco Faus Ruiz, Heliodoro Morillas Arribas, i Juan Jesús Ferrer Pardo, com a components de la comissió deliberadora per la part social dels treballadors, assistits per José Gimeno Beneyto com a assessor de UGT (s'indica que el component inicialment proposat de la Comissió Negociadora, Faustino González Vilas, no ha participat en la negociació en trobar-se en situació d'incapacitat transitòria), i d'una altra part, Vicente Álvarez Piera, José Antonio Vara Blanco, Manel Menal Garasa i Javier Antonio Blasco Blasco, en representació de Centro Mediterránea de Bebidas Carbónicas Pepsico, SL.  
Ambdues parts, en la representació que tenen, mútuament es reconeixen, i després de les corresponents deliberacions, acorden establir el conveni d'empresa que s'adjunta.  
S'acorda delegar la firma del present text articulat en Juan Jesús Ferrer Pardo, Heliodoro Morillas Arribas, David Miquel abril i Javier Antonio Blasco Blasco.  
Capítol I  
Disposicions generals  
Article 1. Àmbit funcional i territorial  
El present conveni serà d'aplicació en l'empresa Centro Mediterránea de Bebidas Carbónicas Pepsico, SL, en els seus centres de treball de les províncies d'Alacant, Castelló i València.  
Article 2. Àmbit personal  
Queden compresos dins de l'àmbit d'aplicació del conveni tots els treballadors que presten els seus servicis als centres de treball d'Alacant, Castelló, València i Gandia, les categories dels quals estan reflectides en la taula del present conveni. Podran excloure's de la taula aquells treballadors els grups de tarifa dels quals estiguen compresos entre l'1 i el 3.  
Article 3. Àmbit temporal, vigència i duració  
El conveni entrarà en vigor el dia 1 de gener de 2008, i estendrà els seus efectes fins al 31 de desembre de 2009.  
Quedarà prorrogat tàcitament per períodes anuals successius, si amb almenys un mes d'antelació respecte del seu venciment inicial o prorrogat, no l'ha denunciat alguna de les parts contractants. Finalitzat el termini de vigència, seguiran regint les mateixes condicions ací convingudes fins a l'aplicació d'un nou conveni d'empresa.  
Article 4. Prelació de normes  
Les normes del present conveni regularan les relacions entre l'empresa i el seu personal amb caràcter preferent i excloent de qualsevol altre conveni d'àmbit local, provincial o nacional que puga elaborar-se i que afecte esta empresa.  
Amb caràcter supletori i en allò no previst en el present conveni, s'aplicaran les disposicions de l'Acord Marc per a les Indústries de Begudes Refrescants de 24 de juny de 1996 (annex 4), i la resta de disposicions legals vigents.  
Article 5. Absorció i compensació  
Les condicions retributives o de qualsevol altra naturalesa que es puguen establir en el futur per qualsevol tipus de conveni o disposició legal, només tindran eficàcia i s'aplicaran quan considerades en el seu conjunt i en còmput anual superen les condicions del present conveni, també valorat en el seu conjunt i en còmput anual.  
En cas contrari, seran absorbides i compensades per estes últimes, i el conveni subsistirà en els mateixos termes i sense cap modificació dels conceptes, les condicions i les retribucions.  
Capítol II  
Article 6. Generalitats  
D'acord amb el que disposa la normativa legal, la facultat i responsabilitat de l'organització tècnica i pràctica del treball correspon exclusivament a la direcció de l'empresa. El Comité d'Empresa tindrà la funció d'assessorament, orientació i proposta pel que fa a l'organització i racionalització del treball, segons la normativa vigent.  
Article 7. Jornada i horari de treball  
Per al personal que treballa a temps, la jornada per a l'any 2008 i 2009 es fixa en 1.768 hores en còmput anual.  
Segons això s'aplica el calendari laboral següent:  
1. Personal d'administració. El personal d'administració treballarà 40 hores setmanals a raó de 8 hores diàries, de dilluns a dijous, en jornada partida, amb el següent horari:  
De 8 a 13 i de 15 a 18 hores.  
Tots els divendres, la jornada serà continuada i l'horari serà de 7 a 15 hores.  
Durant els mesos de juliol i agost, la jornada serà continuada i l'horari serà de 7 a 15 hores.  
Quan la jornada siga continuada s'establirà un torn, en jornada partida, i l'horari serà de 8 a 13 hores i de 16 a 19 hores. Este torn serà rotatiu.  
2. Personal comercial. El personal comercial i de distribució realitzarà el seu treball de dilluns a divendres, durant tot l'any. Es fixen com a dies de treball a València, Castelló i Alacant 221 dies laborables per a l'any 2008. Se n'exceptua la categoria de Visitador d'Alimentació que realitzarà la seua jornada en la modalitat de tasca, distribuïda de dilluns a dissabte, ambdós inclusivament, durant tot l'any. L'horari del dissabte serà de 07.00 a 11.00 hores  
Si per necessitats del servici treballen algun dia fora del calendari, es pagarà com a festiu. La seua quantia es reflectix en l'annex 3.  
Per al personal comercial i de distribució que realitza el seu treball a tasca, l'empresa fixarà la quantitat de tasca per cada empleat, tenint en compte les característiques i circumstàncies del treball que s'ha d'executar, i especificarà, entre altres punts, el nombre de visites a clients.  
Si la tasca assignada al treballador, calculada en còmput mensual, és considerada per este excessiva, podrà manifestar-ne la disconformitat al seu cap immediat.  
Contra la decisió d'este podrà recórrer a l'empresa per ell mateix o a través dels representants sindicals. La direcció de l'empresa, dins del termini de 10 dies, després de conéixer la reclamació plantejada i fetes les indagacions corresponents, emetrà resolució havent escoltat el Comité.  
Contra la decisió de l'empresa, el treballador afectat podrà recórrer davant de l'organisme laboral competent per ell mateix o per mitjà del Comité d'Empresa o dels delegats de personal i amb l'informe preceptiu d'estos, sense perjudici de continuar observant les instruccions rebudes fins que es decidisca definitivament el que siga procedent.  
La remuneració de la tasca estarà composta de dues parts: una es correspondrà amb la remuneració establida en el present conveni per a la seua categoria professional; l'altra, amb la denominació d'incentius, servirà per a retribuir la forma en què es realitza la tasca i els desfasaments de temps en còmput anual que puguen resultar en la realització normal de la tasca assignada.  
En les setmanes amb dies festius es posarà d'acord el venedor amb el seu superior immediat sobre els clients que visitarà, i la tasca diària no podrà ultrapassar la que regularment realitza. En cas de desacord intervindran com a mediadors un representant del Comité d'Empresa i un altre de la direcció de l'empresa.   
Com a compensació econòmica per les possibles recuperacions de ruta, i motivat per l'especial dedicació que comporta, s'incrementà la prima prevenda en 9,79 euros mensuals en l'any 2000, resultant per a l'any 2008 la quantitat indicada en l'annex 1  
Quan el personal comercial i de distribució es trobe gaudint el període de vacances anuals, se li pagarà el 100% dels incentius a raó de la mitjana dels incentius dels dotze mesos anteriors, més el seu salari (sou, antiguitat, plus d'empresa i prima).  
3. Personal de magatzem, taller i manteniment. Es regirà pel mateix calendari laboral que el personal comercial. La jornada es fixa en 1.768 hores per a l'any 2008 i 2009. Treballaran de dilluns a divendres.  
Si per necessitats de servici treballen algun dia fora del calendari, es pagarà com a festiu. La seua quantia es reflectix en l'annex 3.  
4. Retirada del permís de conduir.   
a) Retirada temporal del permís de conduir. En el cas que a un empleat al servici de l'empresa, utilitzant un vehicle d'esta o llogat per esta, li siga retirat temporalment el permís de conduir per un període màxim de sis mesos, com a conseqüència d'infracció administrativa, llevat dels casos d'embriaguesa i drogoaddicció, l'empresa el destinarà, durant el període que tinga retirat el permís, a uns altres treballs que no exigisquen la utilització del dit permís, li respectarà la categoria professional durant els sis mesos de suspensió, i percebrà només durant els tres primers mesos els seus ingressos íntegres, tant els fixos com els variables, i durant els tres mesos restants, només les seues retribucions fixes.  
b) Retirada indefinida del permís de conduir. En el cas que, sent necessari el permís de conduir per a l'exercici de les seues tasques habituals, un treballador es quede sense punts en el permís de conduir (ocasionant-se per tant la seua retirada) l'epresa atorgarà al dit treballador preferència per a ocupar un lloc de treball les funcions del qual no exigisquen la utilització de permís de conduir, pel temps màxim de fins a un any perquè obtinga novament el permís de conduir. D'esta garantia s'exceptua els supòsits de retirada de permís de conduir per embriaguesa i/o drogoaddicció.  
En el supòsit de no existir la possibilitat d'un lloc de treball en què les seues funcions no exigisquen la utilització de permís de conduir o en el supòsit de superar el màxim d'un any establit en el paràgraf anterior, el treballador haurà de sol·licitar una excedència voluntària i tindrà dret a reincorporar-se a l'empresa en el lloc de treball que esta li proporcione.  
A l'inici de la seua relació laboral, el treballador queda obligat a manifestar expressament els punts amb què compta en el seu permís de conduir. Tots els treballadors de l'empresa tindran l'obligació de manifestar qualsevol canvi en la situació del carnet, i serà sancionable la falta de comunicació dels dits canvis.  
Article 8. Treballs de categoria superior  
A petició de l'empresa, el treballador haurà de realitzar els treballs de categoria superior a la seua, en els següents casos:  
A) Per absències temporals dels seus productors, originades per accident, malaltia, servici militar, llicències, excedències, vacances, sancions i situacions semblants.  
B) Com a conseqüència del desdoblament de llocs de treball durant els mesos de major activitat de l'empresa. En este últim cas els treballs no tindran una duració superior a sis mesos dins de cada anualitat. Si supera el dit període de temps ocupant el mencionat lloc de categoria superior un mateix o distints productors, s'entendrà que hi ha vacant en la plantilla i la direcció de l'empresa convocarà les oportunes proves per a cobrir-la  
El personal afectat tindrà dret a la retribució corresponent als treballs que realment realitze, i percebrà en este cas la dita retribució des del primer dia.  
Article 9. Treballs de categoria inferior  
Per necessitats transitòries o imprevistes, o per inexistències de llocs de treball, l'empresa podrà destinar un treballador a realitzar funcions corresponents a una categoria inferior, durant el temps estricte que duren les indicades circumstàncies, i conservant sempre el salari i la resta d'emoluments corresponents a la seua categoria.  
Això es realitzarà de forma rotatòria entre els possibles treballadors afectats, sempre que no hi haja conformitat per a portar-los a cap per part de qualsevol dels dits productors, i comunicant-ho als representants legals dels treballadors.  
Article 10. Foment de l'ocupació  
Com a mesura de foment de l'ocupació, s'acorda en el departament comercial la creació de la nova categoria d'oficial 1ª prevendista primera contractació. Esta categoria correspon a aquells treballadors de nova incorporació al centre de treball i que a criteri de l'empresa manquen de la destresa, la pràctica o el coneixement necessari de les tasques del departament comercial.  
La permanència dels treballadors en esta categoria d'oficial 1ª prevendista primera contractació serà de 18 mesos de treball efectiu. La seua retribució serà durants els primers sis mesos (del 1r al 6é) del 75%, durant els segons sis mesos (del 7é al 12é) del 87,50%, i durant els tercers sis mesos (del 12é al 18é) del 90% en els tres casos del salari fix i variable de la categoria d'oficial 1ª prevendista. En arribar al 19é mes una vegada esgotada la permanència en esta categoria de primera contractació passaran a la categoria d'oficial 1ª prevendista.  
Capítol III  
Classificació del personal  
Article 11 Categories professionals  
Les categories professionals consignades i enumerades, així com els departaments especificats són merament enunciatius i no suposen l'obligació de tindre l'existència total dels departaments mencionats ni de cobrir totes les places que s'hi indiquen, si la necessitat i el volum de l'empresa no ho requerix.  
Els treballadors afectats estaran classificats en un dels cinc grups professionals següents:  
Grup A) Personal tècnic.  
Grup B) Personal administratiu.  
Grup C) Personal comercial o de distribució.  
Grup D) Personal de servicis.  
Grup E) Personal subaltern.  
Grup A. Personal tècnic  
És el que realitza treballs que exigisquen un adequat títol, competència o pràctica, i exercix funcions de tipus facultatiu, tècnic o de direcció especialitzada. Queden compresos dins d'este grup:  
1r. Tècnics titulats:  
a) De grau superior.  
b) De grau mitjà.  
2n. Tècnics no titulats:  
a) Encarregat general o cap de departament.  
b) Encarregat de secció.  
c) Encarregat de grup.  
1r. Tècnics titulats:  
a) De grau superior. Són aquells que estant en possessió d'un títol superior universitari (llicenciatura) o d'escola tècnica superior es troben units a l'empresa en virtut de relació laboral concertada en raó del títol que tenen, per a exercir una funció específica per a la qual el mateix títol els habilita i sempre que exercisquen la seua comesa d'una manera normal i regular.  
b) De grau mitjà. Amb anàlogues circumstàncies a les especificades en el paràgraf anterior, queden compresos en este apartat els enginyers tècnics i arquitectes tècnics, i també els ajudants tècnics sanitaris, els graduats socials i els diplomats universitaris en general.  
2n. Tècnics no titulats:  
a) Encarregat general o cap de departament. És aquell que, sota les ordres immediates de la Direcció, coordina i controla diverses seccions, desenrotlla els corresponents plans, programes i activitats, ordena l'execució dels oportuns treballs al personal a les seues ordres, té al seu càrrec la preparació i disciplina del personal. Respondran davant de l'empresa de la seua gestió.  
b) Encarregat de secció. És aquell que exercix les mateixes funcions que l'encarregat general o cap de departament, però limitada a una secció determinada del departament.  
c) Encarregat de grup. És el que realitza les funcions de l'encarregat de secció, limitat a un grup de persones dins de la secció, s'ocupa d'aplicar les normes de treball per a aconseguir els objectius assenyalats en els plans generals de l'empresa, vetla pel compliment dels dits plans i informa en tot moment els seus immediats superiors de tot el que siga d'interés en el desenrotllament de les funcions dels seus subordinats. S'encarregarà de l'entrenament del personal del seu grup.  
Grup B. Personal administratiu  
Queden compresos en este grup els qui realitzen treballs de mecànica administrativa, comptables, informàtics i altres tasques anàlogues:  
a) Cap d'administració. És aquell que, sota les ordres immediates de la direcció, coordina i controla diverses seccions administratives (facturació, caixa, crèdits, comptabilitat de clients i proveïdors, etc.), desenrotlla els plans, programes i activitats, ordena l'execució dels treballs oportuns, té al seu càrrec la preparació i disciplina del personal.  
Queda enquadrat dins d'esta categoria el cap d'equip de procés de dades o d'informàtica, entenent per tal el tècnic que té al seu càrrec la direcció i planificació de les distintes activitats que coincidixen en la instal·lació i posada en explotació d'ordinadors, i també la responsabilitat d'equips d'anàlisi i programació. Així mateix li correspon la resolució de problemes d'anàlisi i programació de les aplicacions normals de gestió, susceptibles de ser desenrotllades per ells mateixos o pel personal a les seues ordres.  
b) Oficial de 1ª. És l'empleat que amb iniciativa i responsabilitat de les funcions assignades (respondrà davant del cap d'administració de la seua gestió), té al seu càrrec, amb empleats o sense a les seus ordres, tots o alguns dels següents treballs:  
- Caixer, entenent per tal el que, amb iniciativa i responsabilitat, té encomanats treballs de caixa que exigisquen especialització, estudi, preparació i condicions adequades.  
- Formulació d'assentaments comptables.  
- Redacció de documents que exigisquen càlcul i estudi.  
- Traducció (parlada i escrita) d'informes en un idioma estranger.  
Queda equiparat a la categoria d'oficial de 1ª el responsable de les màquines bàsiques per al procés de dades (ordinadors personals, servidors, impressores, mòdem, transmissors de dades), qui té al seu càrrec la planificació dels treballs corresponents per part dels operadors d'informàtica, controlant l'adequat funcionament i obtenint el màxim   
rendiment de l'equip a les seues ordres, i també la creació dels fulls de càlcul i les instruccions necessàries per a la programació de les mencionades màquines bàsiques.  
c) Oficial de 2ª. És la persona que, amb iniciativa i responsabilitat restringida, auxilia l'oficial de 1ª en les funcions d'este, si la importància de l'empresa així ho exigix, té cura de l'organització d'arxius i fitxers, correspondència, liquidacions comercials, mecanògrafs en idioma nacional que prenen al dictat cent paraules per minut, traduint-les correctament i directament a màquina en sis.  
Queden equiparats a la categoria d'oficial de 2ª els operadors de màquines tabuladores que assumixen el maneig i funcionament de les dites màquines, com també els operadors de les màquines bàsiques amb un adequat coneixement de les tècniques necessàries per a la classificació, interpretació i maneig d'ordres bàsiques en fulls de càlcul i procés de dades.  
d) Auxiliar. És la persona que, sense iniciativa pròpia, es dedica a operacions elementals administratives i en general a les purament mecàniques, inherents a faenes administratives. Podran així mateix realitzar altres funcions estrictament burocràtiques, com ara les de recompte i anotació d'existències, moviment i comprovació d'estes, etc. Igualment s'enquadren dins d'esta categoria els auxiliars de caixa, que es limiten a la funció d'efectuar cobraments i pagaments per finestreta.  
e) Aspirant administratiu. És la persona que, sense iniciativa pròpia, està en procés d'aprenentatge de les faenes elementals administratives i que encara no ha aconseguit la destresa i desimboltura necessàries per a la realització de funcions purament mecàniques de caràcter auxiliar i que necessita supervisió del seu treball. Totes les incorporacions que es produïsquen en el departament administratiu es realitzaran per mitjà d'esta categoria, i la duració màxima en esta serà de 12 mesos de treball efectiu. Una vegada superats els 12 mesos de treball efectiu, s'incorporarà a la categoria d'auxiliar administratiu.  
f) Telefonista. Té com a missió estar al càrrec i servici de la central telefònica instal·lada a les dependències de l'empresa, realitza i rep telefonades, anota i transmet avisos. Haurà de posar especial atenció, tant en este servici com en les conferències interurbanes que es produïsquen amb les diverses dependències de l'empresa.  
Se li podrà encomanar la realització de tasques senzilles administratives durant aquells períodes en què la centraleta no requerisca la seua atenció, sempre que siguen compatibles amb la seua funció principal.  
Grup C. Personal comercial o distribució  
En este grup s'enquadren aquells treballadors que tenen com a funció la comercialització, distribució i execució en el punt de venda dels productes de l'empresa.  
a) Promotor. És aquell treballador la funció del qual és desenrotllar noves oportunitats de negoci amb els clients, donant suport als oficials 1ª prevenda amb noves oportunitats de creixement mitjançant la captació de nous clients, referenciació de nous productes i venda de programes promocionals en els clients actuals.  
En absència de l'encarregat de secció/territori podrà suplir-lo en la coordinació de l'equip en la seua absència.  
b) Oficial 1ª. És el treballador que amb coneixement i domini de la seua professió s'ocupa de les activitats de venda, promoció i prospecció de vendes dels productes que comercialitza l'empresa. És el representant de l'empresa al territori i els clients assignats, i realitza les següents tasques:  
- Venda i execució en els punts de venda dels productes de l'empresa, realitzant prospecció de nous clients, procurant en tot moment obtenir les millors posicions per a la venda i noves oportunitats de venda, aplicant les tècniques de merchandising.  
- Assegurar que els clients són servits d'acord amb allò previst.  
- Mantenir actius els llibres de ruta i les fitxes de clients.  
- Recollir els cobraments dels clients realitzant la conciliació diària dels diners cobrats.  
- Mantenir i conservar el vehicle assignat per l'empresa.  
- Distribuir personalment els productes de l'empresa als clients en els casos en què siga necessari.  
Dins d'esta categoria es diferencien els nivells següents:  
Nivell A. Oficial primera prevendista especialitzat. Són aquells treballadors que en data 11 de desembre de 2000 estan empleats amb la categoria d'oficial 1ª prevendista, i que realitzen les funcions amb un nivell d'especialització acreditada.  
Nivell B. Oficial primera prevendista. Són aquells treballadors que a partir de l'11 de desembre de 2000 acrediten una antiguitat en este lloc superior a 24 mesos de treball efectiu.  
Nivell C. Oficial primera prevendista primera contractació. Són aquells treballadors de nova incorporació al centre de treball amb una antiguitat inferior a 18 mesos de treball efectiu, que a criteri de l'empresa manquen de la destresa, la pràctica o el coneixement necessari de les tasques pròpies d'oficial primera del departament comercial. La seua permanència en esta categoria serà de 18 mesos de treball efectiu.  
c) Oficial 1ª distribuïdor. S'ocupa d'efectuar la distribució i el repartiment del producte als clients de l'empresa, conduix el vehicle que se li assigne, efectua els treballs de càrrega i descàrrega, el cobrament i la liquidació de la mercaderia, informa diàriament els seus superiors de la seua gestió, té compte del manteniment i la conservació del vehicle.  
d) Oficial 2ª. És el treballador que, sense posseir l'especialització i els coneixements exigits per als treballs d'oficial de 1ª, executa les tasques corresponents tant en prevenda com en distribució, amb la suficient correcció i rendiment, durant un temps mínim de sis mesos i un màxim de nou mesos.  
e) Ajudant. És el que ajuda els oficials en l'execució dels treballs propis d'estos i n'efectua aïlladament altres de menys importància. Auxilia en les operacions de distribució els oficials de 1ª i 2ª, sempre que no dispose de permís de conduir de primera. Realitza les faenes de reposició dels productes de l'empresa en aquells punts de venda que li siguen assignats, aplicant les tècniques de merchandising, mantenint les zones de venda netes i amb els productes degudament marcats, omplint les prestatgeries i displays dels punts de venda, utilitzant el material PLV necessari.  
f) Visitador d'alimentació. És el que realitza les labors de reposició dels productes de l'empresa en aquells punts de venda que li siguen assignats, mantenint l'estoc de l'empresa en el client, prenent dels clients les comandes corresponents, reportant la informació que li sol·licite la companyia, aplicant les tècniques de merchandising, mantenint les zones de venda netes i amb els productes degudament marcats, omplint les prestatgeries i displays dels punts de venda, utilitzant el material PLV necessari, i realitzant a nivell local la gestió d'espais.  
Grup D. Personal de servicis  
Inclou este grup el personal que executa fonamentalment treballs d'ordre material, mecànic, manteniment de maquinària i repartiment de mitjans, i comprén les següents categories:  
a) Cap d'equip. És la persona que col·labora amb el seu immediat superior en l'organització del treball d'altres treballadors, amb comandament sobre estos i la responsabilitat consegüent:  
- Cura de la disciplina, seguretat i higiene del personal que puga tenir a les seues ordres, manteniment, ordre, neteja de les màquines, instal·lacions i dependències, el procés de les quals han de conéixer a la perfecció per a obtenir els adequats rendiments.  
- Tractament i conservació dels materials, màquines principals i auxiliars i productes acabats.  
- Vigilància, cura i control de la producció i el seu correcte estibatge, de les càrregues i descàrregues dels vehicles propis i aliens, de la recepció de mercaderies de qualsevol tipus destinades l'empresa.  
b) Oficial de 1ª.   
b.1) Oficial de 1ª Taller /Magatzem. Se li encomana la realització dels treballs de caràcter complementari o auxiliar de la indústria, propis de mecànics de taller, que executen el seu treball amb la desimboltura i la perfecció que acrediten el coneixement i la pràctica del seu ofici.   
b.2) Oficial de 1ª Mecànic de màquines expenedores. Se li encomana la realització dels treballs de caràcter complementari o auxiliar de la indústria, propis de mecànics de màquines Vending & Dispensing, que executen el seu treball amb la desimboltura i la perfecció que acrediten el coneixement i la pràctica del seu ofici.  
b.3) Oficial de 1ª PLV/Magatzem comercial. Se li encomana la realització dels treballs de caràcter complementari o auxiliar de la indústria, propis de PLV/Magatzem comercial, faenes de repartiment dels mitjans necessaris en els punts de venda i esdeveniments especials per a auxiliar el personal comercial. Treballs que executen el amb la desimboltura i la perfecció que acrediten el coneixement i la pràctica del seu ofici  
c) Oficial de 2ª.   
c.1) Oficial de 2ª Taller /Magatzem. Se li encomana la realització dels treballs de caràcter complementari o auxiliar de la indústria, propis de mecànics de taller. Tindran al seu càrrec la cura i el maneig de màquines, com les carretes elevadores per a les quals s'exigix el permís de conduir.   
Realitzen els treballs que se li encomanen en este tipus de servicis amb la suficient pràctica, però sense aconseguir el grau de coneixement i pràctica de l'oficial de 1ª.  
c.2) Oficial de 2ª Mecànic de màquines expenedores. Se li encomana la realització dels treballs de caràcter complementari o auxiliar de la indústria, propis de mecànics de màquines Vending & Dispensing. Realitzen els treballs que se li encomanen en este tipus de servicis amb la suficient pràctica, però sense aconseguir el grau de coneixement i pràctica de l'oficial de 1ª.  
c.3) Oficial de 2ª PLV/Magatzem comercial. Se li encomana la realització dels treballs de caràcter complementari o auxiliar de la indústria, propis de PLV/Magatzem comercial, faenes de repartiment dels mitjans necessaris en els punts de venda i esdeveniments especials per a auxiliar el personal comercial. Realitzen els treballs que se li encomanen en este tipus de servicis amb la suficient pràctica, però sense aconseguir el grau de coneixement i pràctica de l'oficial de 1ª. Tindran al seu càrrec la cura i el maneig de màquines, com les carretes elevadores per a les quals s'exigix el permís de conduir.   
d) Ajudant. Realitzaran les operacions manuals i/o mecàniques necessàries per a la llavada, visualització i transport. Així mateix hauran de realitzar operacions de moviment manual o amb utilització de mitjans mecànics i qualsevol altra missió anàloga.  
e) Peó especialista. És el treballador que s'ocupa de funcions que requerixen únicament l'aportació d'esforç físic sense necessitat de preparació o formació especial, i que necessita supervisió del seu treball.  
f) Peó. És el treballador que manca d'iniciativa pròpia en l'exercici de les seues funcions, i està en procés d'aprenentatge dels mitjans mecànics. Totes les incorporacions que es produïsquen en el departament de servicis es realitzaran per mitjà d'esta categoria, i la duració màxima en esta serà de 12 mesos de treball efectiu.  
Grup E. Personal subaltern  
Són els treballadors que exercixen funcions que impliquen generalment absoluta fidelitat i confiança per a les quals no es necessita, llevat d'excepcions, més cultura que la primària o reunir els requisits que en cada cas s'assenyalen, però assumint, en tot cas, les responsabilitats inherents al càrrec. Com a tals es troben:  
a) Ordenança. És el treballador que té al seu càrrec la cura dels locals de l'oficina durant les hores de treball, l'execució d'encàrrecs que se li encomanen dins i fora dels locals de l'empresa, copiar documents a premsa, arreplegada i entrega de correspondència i aquells altres treballs elementals que se li encomanen.  
b) Porter o vigilant. És el treballador que, d'acord amb les instruccions rebudes dels seus superiors, té compte dels accessos a les dependències de l'empresa, exercint funcions de vigilància i custòdia, tant en l'interior com en l'exterior dels dits locals, prenent nota del moviment de persones i vehicles que es produïsquen a través dels accessos encomanats al seu càrrec.  
c) Personal de neteja. És el que s'ocupa de la neteja dels locals de l'empresa i aquells altres que per costum no realitza el personal no especialitzat. Tindran també al seu càrrec la llavada, planxada i conservació, si és procedent, del vestuari de treball que es facilite al personal.  
Article 12. Concurs oposició  
En els casos en què per a la provisió de vacants o nous llocs calga el concurs oposició, este es durà a terme d'acord amb la normativa establida en l'Acord Marc per a les Indústries de Begudes Refrescants.  
Article 13. Revisió de plantilla  
L'empresa es compromet a estudiar cada any les possibles propostes que respecte a la classificació del personal puguen realitzar els treballadors per ells o a través dels seus representants sindicals.  
Capítol IV  
Ingressos, període de prova i cessament  
Article 14. Ingressos  
S'establix amb caràcter general que l'edat mínima per a ingressar en l'empresa és la de 18 anys, sense perjudici de la possibilitat excepcional de contractació de majors de 16 anys, amb les limitacions legals establides per a estos casos.  
La contractació de treballadors es realitzarà amb compliment de les normes legals establides en matèria d'ocupació, i constarà per escrit, amb entrega de la corresponent còpia al treballador.  
Tindran preferència els treballadors que, com a eventuals, interins, per obra o servici determinat i temporers o de campanya, hagen prestat els seus servicis en l'empresa dins dels dotze mesos immediatament anteriors, no hagen sigut objecte d'acomiadament procedent, ni hagen sigut baixa voluntària, llevat que la baixa voluntària s'haja produït en la data anunciada per l'interessat en subscriure el seu contracte de treball i la dita data haja sigut acceptada per l'empresa. La preferència s'entendrà per rigorós ordre d'antiguitat entre el d'igual categoria i lloc de treball, i es respectarà durant el termini de tres dies naturals, a partir del següent en què s'haja formulat la petició a l'oficina d'ocupació.  
Així mateix, s'establix també, en cas d'igualtat entre els sol·licitants, un criteri de preferència a favor dels fills dels treballadors fixos de l'empresa, ja es troben en actiu, jubilats o que hagen mort, sempre que complisquen els requisits legals i estiguen degudament inscrits en l'oficina d'ocupació.  
Article 15. Període de prova  
L'ingrés del personal s'entendrà com a provisional fins que acabe el període de prova, que serà de:  
- 14 dies laborables per als treballadors no qualificats el contracte de treball dels quals siga de duració inferior a cinc mesos.  
- 5 mesos per als tècnics titulats.  
- 2 mesos per als altres treballadors, inclosos aquells treballadors no qualificats el contracte de treball dels quals siga de duració igual o superior a cinc mesos.  
La situació d'incapacitat transitòria que afecte el treballador durant el període de prova n'interromp el còmput.  
Transcorregut el període de prova sense que s'haja produït el desistiment per qualsevol de les parts, el treballador passa a ser fix, eventual, interí, de temporada o qualsevol altra modalitat establida i autoritzada per la llei.  
Els períodes de prova anteriorment assenyalats s'aplicaran també per a casos d'ascens.  
Article 16. Cessament  
En el cas que un treballador vulga cessar en el seu lloc de treball, haurà de notificar-ho per escrit amb una antelació de 14 dies, amb descompte en cas contrari dels dies que no treballen els indicats.  
Capítol V  
Hores extraordinàries, vacances, llicències, excedències i trasllats  
Article 17. Hores extraordinàries  
Per al personal que treballa a temps es consideren hores extraordinàries aquelles que sobrepassen els horaris establits per a cada època d'any.  
Quan la direcció de l'empresa considere que les necessitats del servici ho exigixen, proposarà al personal l'execució d'hores extraordinàries, i serà obligatori treballar-les en aquells casos considerats de força major, necessitat inexcusable o avaries de reparació peremptòria que afecten la producció.  
La iniciativa del treball en hores extraordinàries correspon a l'empresa i la lliure acceptació o denegació al treballador, excepte en els casos mencionats en el paràgraf anterior.  
Durant la vigència del present conveni, ambdues parts acorden la realització de les hores extraordinàries que calga per a resoldre problemes productius d'índole estructural, amb respecte, quant al seu nombre, als límits legalment establits.  
Les hores extraordinàries realitzades pel personal es pagaran pels imports establits en l'annex 3 d'este conveni.  
A estos imports cal incrementar el percentatge d'antiguitat que corresponga en cada cas.  
Article 18. Vacances  
Durant la vigència del present conveni, es fixa un període de vacances anuals retribuïdes de 22 dies laborables o la part proporcional que li corresponga, en cas de no portar en l'empresa l'any necessari per al gaudi ple d'este dret.  
El període de vacances, atés el caràcter estacional del nostre sector, no podrà ser gaudit dins dels mesos de campanya, que a estos efectes, comprendrà del 15 de juny al 15 de setembre, excepte en els casos següents:  
Alacant:  
Personal comercial: el personal comercial podrà gaudir parcialment les seues vacances en època de campanya, fins a un màxim del 40% d'este i durant cinc cicles de 10 dies cada un i dues persones per cicle.  
Personal administració: el personal d'administració podrà gaudir parcialment les seues vacances durant el període de campanya, fins un màxim del 50% d'este per departament en cicles de 10 dies.  
València:  
Personal comercial: el personal comercial podrà gaudir parcialment fins a un màxim del 50% d'este les seues vacances durant la campanya d'estiu en sis cicles de 10 dies cada un i fins un màxim de dues persones per cicle.  
Personal administració: el 50% del personal d'administració del centre podrà gaudir de 10 dies de vacances durant el període de campanya, sent el màxim d'una persona per torn.  
En tots els casos els dits torns seran rotatius, com també el dret al gaudi de vacances en esta època.  
Qui tenint la possibilitat de gaudir part de les seues vacances en la temporada estival decidisca realitzar-les en la seua totalitat en una altra època, podrà gaudir-les sense perdre en cap cas l'ordre establit per a gaudir vacances a l'estiu durant els pròxims anys.  
Article 19. Llicències i permisos retribuïts  
El personal afectat pel present conveni tindrà dret a sol·licitar llicència:  
Amb percepció del sou del conveni i plus d'empresa, després de la comunicació prèvia a esta, amb antelació suficient, en qualsevol dels següents casos:  
1. Per matrimoni del treballador: 16 dies naturals.  
2. Per mort del cònjuge o de parents fins al segon grau de consanguinitat o afinitat: 2 dies naturals. En el supòsit de coincidir el fet causant del permís en cap de setmana, s'ampliarà el permís en un dia natural més.  
3. Per malaltia greu del cònjuge o de parents fins al segon grau de consanguinitat o afinitat, o part d'esposa: 2 dies naturals. En el supòsit de coincidir el fet causant del permís en cap de setmana, s'ampliarà el permís en un dia natural més.  
4. Per trasllat del domicili habitual: 2 dies naturals.  
5. Pel temps establit per a gaudir els drets educatius generals i de formació professional, en els supòsits i en la forma regulats per la llei.  
6. Pel temps imprescindible per al compliment d'un deure inexcusable de caràcter públic i personal.  
7. Per part de filles, o filles polítiques: 1 dia natural.  
8. Un dia laborable per a la renovació del permís de conduir per a aquells empleats que per a l'exercici del seu lloc de treball requerisquen del dit permís i conduïsquen un vehicle de l'empresa.  
9. Un dia laborable per a assumptes personals, que haurà de sol·licitar-se amb quinze dies d'antelació. No podran sol·licitar-se ponts, ni dues persones de la mateixa secció el mateix dia.  
10. Un dia natural per matrimoni de fills, germans i germans polítics.  
Si els drets a què es referix el paràgraf precedent, apartats 2 i 3 ocorren en una altra província o hi concorren circumstàncies excepcionals, l'empresa podrà ampliar les dites llicències segons les circumstàncies, fins a 7 dies naturals. Les llicències anteriorment assenyalades, s'establixen específicament per a les circumstàncies que s'indiquen, i hauran de ser gaudides, per tant, en el moment en què es produïxen les dites circumstàncies, sense que en cap cas puguen ser relegades en una altra ocasió a càrrec d'elles.  
A fi d'adequar l'ús i el gaudi dels permisos mencionats a la realitat actual, l'empresa reconeix les "parelles de fet" i podrà sol·licitar a l'interessat els certificats de convivència pertinents per a l'ús dels seus drets.  
Article 20. Excedències   
Podran sol·licitar l'excedència voluntària tots els treballadors fixos en l'empresa, sempre que porten almenys un any de servici i que els productors que es troben en esta situació no excedisquen del 5% de la plantilla fixa de l'empresa.  
L'excedència voluntària es concedirà per una sola vegada per un termini no inferior a un any ni superior a cinc, sense dret a pròrroga. El temps en què el treballador romanga en la dita situació d'excedència voluntària, no serà computable a efectes d'antiguitat ni a cap altre efecte.  
Sol·licitat l'ingrés, que haurà de fer-se abans que acabe el termini concedit, serà destinat l'excedent a ocupar la primera vacant que es produïsca d'igual o semblant categoria.  
Durant la situació d'excedència no té dret el treballador afectat a la percepció de sou ni cap retribució, sense que puga utilitzar esta situació per a prestar servicis en una altra empresa del sector a efectes de competència.  
Donaran lloc a la situació d'excedència forçosa els casos de nomenament per a càrrec públic o exercici de càrrec sindical, a petició dels treballadors afectats. Per la seua banda l'empresa, en els dos casos referits, podrà exigir l'excedència forçosa del treballador quan li impedisca la dedicació al seu treball habitual.  
En allò no previst per a esta situació s'aplicarà l'article 46 de l'Estatut dels .Treballadors.  
Article 21. Trasllats  
El trasllat d'un treballador des del seu centre de treball de l'empresa a un altre de diferent, podrà realitzar-se a sol·licitud de l'interessat, per necessitats del servici i per mutu acord entre el treballador i l'empresa.  
Quan el trasllat, després de l'acceptació prèvia per part de l'empresa, s'efectue a sol·licitud de l'interessat, aquella podrà modificar-ne la categoria i retribució si és de nivell inferior en el nou lloc. El trasllat en este cas no donarà dret a cap indemnització per les despeses que el canvi de residència origine.  
Quant als trasllats per mutu acord entre l'empresa i el treballador, caldrà ajustar-se allò que s'ha convingut entre ambdues parts. Si el trasllat és forçós, ambdues parts s'ajustaran al que ordene la normativa legal vigent respecte d'això.  
Capítol VI  
Disposicions sindicals  
Article 22. Afiliació sindical  
L'empresa respectarà el dret del treballador a la lliure afiliació sindical i no establirà discriminació per la seua militància sindical ni per la manifestació de la seua ideologia política o sindical.  
Article 23. Drets i garanties sindicals  
El Comité d'Empresa/delegats de personal exerciran la representació dels treballadors de l'empresa.   
Els membres del Comité d'Empresa gaudiran d'un màxim de 20 hores mensuals per a l'exercici dels seus càrrecs. Els delegats de personal gaudiran pel mateix concepte de 15 hores mensuals.  
Estes hores mensuals que corresponen als representants sindicals, podran superar-se en els mesos que calga, prenent-les de les no utilitzades durant el mes anterior o anticipades a compte del mes pròxim. Esta acumulació no podrà fer-la conjuntament més d'un terç dels membres del Comité, i en cap cas als mesos de juny, juliol, agost i setembre.  
Les absències al treball per motius sindicals a càrrec del seu crèdit d'hores pels dits motius, hauran de ser comunicades a l'empresa amb la suficient antelació, amb presentació posterior de justificant de l'ocupació sindical de les hores gaudides.  
Quant a garanties sindicals, ambdues parts es regiran en esta matèria per allò que en cada moment determinen les normes i disposicions legals.  
Article 24. Funcions del Comité d'Empresa/delegats de personal  
El Comité d'Empresa/delegats de personal en l'àmbit de la seua competència tindran les funcions que recull l'article 64 de l'Estatut dels Treballadors.  
Capítol VII  
Règim econòmic  
Article 25. Salaris  
Els salaris que regiran en esta empresa durant el temps de vigència del conveni, són els que hi ha en l'annex 1.  
Les condicions econòmiques per a l'any 2009 seran les següents:  
Increment general:   
- en els conceptes fixos (incloses dietes) DIP 8881 + 0,30%  
- en els incentius serà HSO 4185 + 0,50%.  
Conceptes diferenciats:  
Per als empleats la categoria professional dels quals es:  
- Visitador d'Alimentació, l'increment general a aplicar en el concepte salarial «Sou» serà sobre l'import de 650,00 euros.  
- Prevendista, l'01.01.2009 iniciarà la percepció del concepte salarial «Prima Prevenda» en un 60% de l'import corresponent al dit concepte. L'01.01.2010 la percepció del concepte salarial «Prima Prevenda» serà del 100% de l'import corresponent al concepte esmentat.  
- Oficial 1ª màquines expenedores V&D, l'01.01.2009 els imports dels conceptes salarials: «Sou» i «Plus Empresa» s'incrementaran en un 50% del diferencial existent amb els mateixos conceptes que els de la categoria professional Oficial 1ª Taller. L'01.01.2010 els imports dels conceptes salarials: «Sou» i «Plus Empresa» s'incrementaran en el restant 50% del diferencial existent amb els mateixos conceptes que els de la categoria professional Oficial 1ª Taller. Els empleats que es troben en la situació de complement ad personam (complement personal) l'increment de taula serà compensat pel complement personal esmentat.  
Article 26. Complement ad personam. Antiguitat  
Des de l'1 de gener de 2000 queda suprimit el concepte salarial d'antiguitat.  
Els treballadors actualment perceptors del concepte el continuaran percebent seguint el sistema de taules que es detalla en l'últim paràgraf del present article.  
Els treballadors que a la firma del present conveni es troben en situació d'adquisició del dret a la seua percepció, ho faran el moment en què este concepte merite.  
Per als supòsits previstos en els dos paràgrafs anterior seguirà en vigor el que disposa l'article 25 del Conveni Col·lectiu de 1998, percebent el complement personal ad personam antiguitat. En el dit article 25 s'establix: «Els treballadors fixos en plantilla amb anterioritat al 31 de desembre de 1985 gaudiran d'augments periòdics en els seus havers en la quantia establida fins a eixe moment:  
Als 2 anys: 5%.  
Als 4 anys: 10%.  
Als 9 anys: 20%.  
Als 14 anys: 35%.  
Als 19 anys: 50%.  
Als 24 anys: 65%.  
Els treballadors que ingressen en l'empresa com a fixos en plantilla a partir del dia 1 de gener de 1986, encara que meriten drets d'antiguitat amb anterioritat a la mencionada data, i per a complir la normativa legal establida respecte d'això en l'article núm. 25 de l'Estatut dels Treballadors, percebran augments periòdics dels seus havers en la quantia i en la forma següents  
Als 2 anys: 5%.  
Als 4 anys: 10%.  
Als 7 anys: 16%.  
Als 10 anys: 22%.  
Als 13 anys: 25%.  
Als 16 anys: 34%.  
Als 19 anys: 40%.  
Als 22 anys: 46%.  
Als 25 anys: 52%.  
La base per al càlcul de les seues percepcions per este concepte es troba en la taula salarial de l'annex 1.»  
Article 27. Plus d'empresa  
Este plus, que té el seu origen en les exigències de la Llei 10/1980, serà d'aplicació a tot el personal afectat pel present conveni, a títol individual pels respectius imports, la quantia dels quals es troba en l'annex 1 del present conveni, pagador en 15,5 mensualitats que corresponen a les gratificacions extraordinàries de juliol, Nadal, beneficis i 15 dies de paga de vacances, establides en els articles 30 i 31 del present conveni.  
El plus d'empresa es percebrà per mes efectivament treballat, a estos efectes es considera com a tals el mes de vacances reglamentàries i les llicències retribuïdes establides en l'article 19 del present conveni, malaltia i accidents, d'acord amb allò que s'ha establit en els articles 34 i 35 del present conveni.  
Article 28. Primes anual promotor  
Els promotors percebran una prima anual promotor de 625,28 euros en el mes de gener.  
Article 29. Complement ad personam TC  
Des de l'1 de gener de 2006 queda suprimida la categoria coordinador de territori. Els treballadors que tenien la categoria coordinador de territori/oficial 1ª prevenda TC percebran un complement personal mensual per import de 173,89 euros.  
Article 30. Gratificacions extraordinàries  
Es pagaran les següents:  
- Paga de juliol.  
- Paga de Nadal.  
- Paga de beneficis.  
La quantia de cada una d'elles serà equivalent a una mensualitat de sou de conveni, més antiguitat i plus d'empresa.  
El personal ingressat en el transcurs d'any o que cesse dins de l'any en les seues relacions amb l'empresa, percebrà les gratificacions prorratejant el seu import en relació amb el temps treballat.  
Article 31. Paga de vacances  
Tots els treballadors percebran una borsa de vacances al mes de setembre equivalent a 15 dies del seu sou de conveni, més antiguitat i la part proporcional del plus d'empresa.  
No obstant això, els treballadors que així ho desitgen, podran sol·licitar una bestreta a compte de la borsa en eixir de vacances en qualsevol mes.  
Article 32. Plus nocturn  
El personal que treballe entre les 22 i les 6 hores, percebrà un suplement per treball nocturn, equivalent al 35% del seu salari ordinari, distingint els següents supòsits:  
1. Qui treballe dins dels límits de temps indicats que no excedisca de quatre hores, percebrà la bonificació només sobre les hores treballades.  
2. Si les hores treballades en este període excedixen de quatre, la bonificació que s'establix es percebrà pel total de la jornada realitzada.  
D'este suplement s'exceptuen aquells treballs que, per la seua naturalesa, han de realitzar-se normalment de nit. En este supòsit específic es troba emmarcada la prevenda nocturna, la qual es prima amb la quantitat indicada en l'annex 2, quantitat que es pagarà per dia prevenda efectivament realitzada.  
Article 33. Incentius personal comercial  
A partir de l'1 de gener de 1999 s'establix un nou sistema de compensació variable en base a incentius que substituïxen i anul·len en la seua totalitat el sistema anterior de comissions en vigor fins al dia 31 de desembre de 1998, i que a continuació s'indica.  
El personal comercial de prevenda amb una ruta assignada percebrà uns incentius mensuals com a compensació variable en funció del compliment d'uns objectius que s'assignaran a la ruta cada mes, basats en els següents factors:  
- Volum.  
- Preu net.  
- Execució.  
Cada un dels factors tindrà un pes específic en la consecució del 100% dels incentius:  
- Volum 50%.  
- Preu net 20%.  
- Execució 30%.  
Els objectius els fixarà el superior durant els tres primers dies laborables de cada mes, en l'imprés creat a l'efecte, i el treballador en firmarà el rebut.  
En el supòsit en què els objectius fixats no siguen acceptats en la seua totalitat per alguna de les parts, es podrà demanar la intervenció d'un representant del departament de recursos humans o del superior, el qual prendrà l'última decisió.  
En finalitzar el mes es valorarà el compliment dels objectius sobre la base dels factors indicats anteriorment.  
La quantitat que es fixarà com a base de càlcul dels incentius (base 100%) serà la mitjana aconseguida pels preventistes durant tot l'any 1998 i que es troben donats d'alta el dia 31 de desembre de 1998.  
La percepció de l'incentiu podrà variar entre el mínim compliment del 70% dels objectius marcats i un màxim del 135%, per a cada un dels factors, i es percebrà l'incentiu en proporció al dit compliment.  
L'objectiu d'execució està constituït per les prioritats establides per la companyia. El nombre de prioritats no excedirà de 4, i el pes d'estes prioritats serà proporcional al seu nombre.  
  
\* \* \* \* \*  
En el supòsit d'aconseguir igual o superior volum de vendes, amb referència a l'any anterior, es garantix que la percepció del concepte incentiu referit al volum serà com a mínim l'import percebut per este concepte l'any anterior. En cas de superar el volum de vendes de l'any anterior s'aplicarà percentualment l'increment en funció de la diferència entre allò realment aconseguit i el volum del Pla. Els conceptes salarials: complement incentius ILT no computaran per al càlcul, de forma que la comparació es se realitzarà exclusivament entre incentius i dies de prevenda efectiva. El càlcul es realitzarà anualment al mes de gener, i el període analitzat serà gener-desembre. En el supòsit de resultar un import a favor de l'empleat es pagarà en la nòmina de febrer.  
Article 34. Malaltia  
L'empresa pagarà als treballadors de la seua plantilla en baixa per incapacitat transitòria derivada de malaltia comuna, des del primer dia, una indemnització fins a arribar al 90%, com a màxim del seu sou, antiguitat i plus d'empresa, durant el termini màxim de dotze mesos, prorrogables per altres sis quan es presumisca que durant ells pot el treballador ser donat d'alta mèdica per curació, tot això després de la confirmació prèvia del servici mèdic de l'empresa o facultatiu designat per esta.  
En cas d'hospitalització, la indemnització a què ens referim en el paràgraf anterior arribarà fins al 100% dels indicats conceptes.  
Per al personal comercial, a més dels conceptes indicats percebran el 65% de les comissions de la mitjana dels dotze mesos anteriors a la baixa, mentre dure el procés d'incapacitat transitòria.  
Article 35. Accident de treball  
L'empresa pagarà als treballadors al seu servici en baixa per accident de treball, una indemnització complementària fins a arribar al 100% dels conceptes anteriorment assenyalats, més la prima corresponent.  
El personal comercial que es trobe en esta situació percebrà a més a més el 85% de les comissions, segons el criteri indicat en l'article anterior.  
Article 36. Assegurança voluntària d'empresa  
Tots els treballadors de l'empresa gaudiran de la següent assegurança voluntària d'empresa a càrrec d'esta:  
Article 37. Ajuda per a menjada  
S'establix per al personal de vendes i distribució que en el transcurs de la ruta ha d'efectuar la seua menjada, una ajuda consistent en 8,50 euros. per dia de treball.   
Article 38. Ajuda per a calçat  
El personal de venda i distribució percebrà en concepte d'ajuda per a calçat, una assignació de 45,42 euros anuals. Es pagarà al mes d'octubre. Al personal del servici tècnic vending-dispensing, se li entregarà una vegada a l'any calçat de seguretat.  
Article 39. Prima mecànics de màquines expenedores  
Esta prima s'establix per als mecànics de màquines expenedores en ruta, que realitzen el seu treball a tasca.  
La quantia d'esta prima es fixa en 269,04 euros per al període comprés entre els mesos de març i setembre, ambdós inclusivament, i de 131,70 euros per a la resta de l'any, d'octubre a febrer.  
Article 40. Prima guàrdies mecànics de màquines expenedores  
Consistent en l'atenció a clients amb avaries en dissabte, diumenges i festius, es fixaran de forma individual un nombre de guàrdies a realitzar mensualment, que es faran de forma rotativa segons un calendari establit. En el cas d'haver personal volunatri per cobrir este servici, se li donarà prioritat.  
La quantia d'esta prima es fixa en 88,83 euros per dia de guàrdia.  
Article 41. Prima Festes Món Nit  
El personal del departament comercial està obligat a realitzar les Festes Món Nit que li corresponen en la seua ruta i hi ha la possibilitat de pactar el titular de la ruta (obligat inicialment) amb un altre company, perquè este últim realitze la festa. La retribució de les Festes Món Nit s'establix mitjançant la present prima la quantia de la qual varia segons el dia de la setmana. En l'annex 2 es recullen les quantitats corresponents.  
Article 42. Plus de menyscapte de diners  
El personal del departament comercial que en compliment de la seua funció, manege diners en efectiu, pel concepte menyscapte de diners, percebrà la quantitat de 9,90 euros per mes i ruta, el pagament del qual s'efectuarà per mesos i dies de treball efectiu. La percepció de menyscapte de diners compensa les quantitats que, si és el cas, el personal afectat haurà de reposar en els supòsits que les quantitats lliurades no corresponguen amb els imports de la custòdia, maneig o ús dels quals són responsables, llevat de robatori.  
Capítol VIII  
Disposicions addicionals  
Article 43. Mesures disciplinàries  
En el cas d'imposició de sancions per part de l'empresa, estes seran comunicades per escrit al treballador, i es donarà compte posteriorment en cas de sancions per faltes molt greus al Comité d'Empresa.  
Quan el treballador siga requerit per la direcció de l'empresa per a tractar temes relacionats amb el règim disciplinari, el treballador, si ho sol·licita, podrà acudir acompanyat d'un dels representants sindicals.  
Article 44. Puntualitat  
A fi d'evitar la falta de puntualitat, s'establix que quan un productor arribe al lloc de treball amb retard d'un màxim de dues hores, es descomptarà l'import equivalent al retard. Si és superior a les dues hores, no podrà incorporar-se al seu lloc de treball habitual fins a l'endemà, i se li descomptarà, per tant, dels seus havers l'import corresponent a un dia de treball.  
Article 45. Jubilació anticipada  
Tots aquells treballadors de l'empresa que voluntàriament vulguen jubilar-se en haver complit els 60 anys d'edat, amb antiguitat superior a 10 anys, tindran un premi per jubilació anticipada, d'acord amb la següent escala:  
Als 60 anys 12 mensualitats.  
Als 61 anys 10 mensualitats.  
Als 62 anys 8 mensualitats.  
Als 63 anys 6 mensualitats.  
Als 64 anys 4 mensualitats.  
Cada mensualitat estarà composta per sou, antiguitat i plus d'empresa.  
Article 46. Llei d'Igualtat  
Les parts afectades per este conveni, i en l'aplicació d'este, es comprometen a promoure el principi d'igualtat d'oportunitats i no discriminació per raons de sexe, estat civil, edat, raça, nacionalitat, condició social, idees religioses o polítiques, afiliació o no a un sindicat. Tampoc podran ser discriminats els empleats per raons de disminucions psíquiques o sensorials, sempre que es troben en condicions d'aptitud per a exercir el treball o ocupació de què es tracte.  
Este compromís comporta, igualment, remoure els obstacles que puguen incidir en el no compliment de la igualtat de condicions entre dones i homes, així com posar en marxa mesures d'acció positiva o altres necessàries per a corregir possibles situacions de discriminació.  
Comissió Paritària  
Es constituïx la Comissió Paritària, representativa de les parts negociadores, per a aquelles qüestions que es deriven de l'aplicació o interpretació del present text articulat a la qual sotmetran les parts en primera instància de forma ineludible.  
Estarà composta per 4 representants de l'empresa elegits per esta, i per 4 representants del Comité elegits entre els seus membres en funció de la seua representativitat.  
És competència de la Comissió Paritària, la interpretació del conveni i la vigilància d'allò que s'ha pactat, la resolució sobre les qüestions que plantegen les parts, en especial les relatives a:  
1. Classificació professional.  
2. Mobilitat funcional.  
3. Qualsevol altre assumpte que lliurement li sotmeten les parts.  
Els acords de la Comissió seran aprovats per majoria. En cas que hi haja discrepàncies es podrà recórrer al sistema d'arbitratge voluntari i vinculant per a les parts si així ho aprova la Comissió Paritària per unanimitat.  
Contra els acords de la Comissió Paritària es podrà recórrer per les vies legalment establides.  
Igualment, la Comissió Paritària haurà de resoldre els assumptes que es plantegen en un termini de 30 dies, i si no és així la part podrà utilitzar la via de reclamació davant de l'autoritat laboral competent.  
Annex 1  
TAULA SALARIAL 2008   
   
Categories Sou Base Ant. Plus Emp. Prima Prima Prev.  
   
ADMINISTRACIÓ   
   
Cap d'Administració 2219,46 1647,69 584,44   
Oficial 1ª 1524,20 1131,56 264,93   
Oficial 2ª 1383,16 1026,84 207,39   
Auxiliar 1193,90 886,31 179,83   
Aspirant Admtiu. 1016,58 163,42   
Telefonista 890,52 840,41 132,07   
   
COMERCIAL   
   
Cap de Zona 2197,55 1619,06 350,08   
Cap de Delegació 1870,09 1365,07 293,57   
Cap de Grup 1745,68 1281,47 253,78   
Promotor 1334,59 913,06 272,94   
Prevent. Especialitzat. 1118,81 829,29 234,68 102,76  
Oficial 1ª Distribuïdor 1118,81 829,29 234,68   
Oficial 2ª Candidat 1059,11 783,81 212,83   
Prevendista. 944,01 188,00   
Ajudant 925,44 710,54 170,93   
Visitador Alimentació 625,00 121,70   
Oficial 1ª PUN 4881,36 192,20   
Oficial 2ª CDQ 1060,56 183,56   
   
MANTENIMENT   
   
Cap d'Equip 1700,20 1247,53 293,69 195,62   
Oficial 1ª Taller/Magatzem 1251,81 186,58   
Oficial 1ª Mec. Maq. Ex. 1126,62 167,92   
Oficial 2ª Taller/Magatzem 1185,01 178,21   
Oficial 2ª Mec. Maq. Ex. 1066,51 160,39   
Ajudant 1165,29 847,92 172,86   
Peó Especialista 1119,50 813,72 153,23   
Peó 844,77 137,95   
Annex 2  
DIETES 2008   
Cap de Zona Menjar: 14,64 Euros.   
Cap de Delegació Menjar: 12,88 Euros.   
Cap de Grup Menjar: 12,33 Euros.   
PREVENTISTES I PERSONAL DE PLV ALMACEN COMERCIAL   
Ajuda a Menjar : 8,50 Euros.   
Ajuda a Calçat : 45,42 Euros.   
\* Els Mecànics de Maq Exp perceben ayuda a menjar   
PRIMA MECÀNICS DE MÁQUINES EXPENEDORES (V&D)  
   
Exclusivament per a les categories: Cap d'Equip, Oficial de 1ª, Oficial de 2ª, Ajudant i Peó Especialista  
Període de març a setembre :   
269,04 Euros.   
Resto de l'Any : 131,70 Euros.   
PRIMA GUARDIAS MECÁNICOS DE MÁQUINAS EXPENDEDORAS (V&D)  
Exclusivament per a las categories: Cap d'Equip, Oficial de 1ª, Oficial de 2ª, Ajudant i Peó Especialista  
Dia de Guàrdia: 88,83 Euros.   
PRIMA PREVENDA NOCTURNA   
Per dia de prevenda nocturna realitzada: 7,90 Euros   
   
PRIMA FIESTAS MUNDO NOCHE   
Festes realitzades de:   
Dilluns a dijous 55,31 Euros   
Divendres 94,85 Euros   
Dissabte 142,29 Euros   
COMPLEMENT PERSONAL   
Exclusivament els empleats: JOSE LUIS JOVER SANCHEZ, RAFAEL FLORES GALVAN y MANUEL GARCÍA MARTÍNEZ, percebran un import mensual de 173,89- en concepte Complement Personal.  
Annex 3  
TAULA VALOR HORA EXTRAORDINÀRIA AVB 9581   
ADMINISTRACIÓ   
Oficial 1ª 14,06 Euros.   
Oficial 2ª 12,75 Euros.   
Auxiliar 11,05 Euros.   
Aspirant Admtiu. 10,86 Euros.   
NOTA: Als imports indicats cal incrementar-los l'antiguitat corresponent a cada una de les categories.   
MANTENIMENT   
Oficial 1ª Taller/Magatzem 12,02 Euros.   
Oficial 2 Taller/Magatzem 11,50 Euros.   
Peó Especialista 10,97 Euros.   
Peó 10,45 Euros.   
IMPORT DIA FESTIU 2008   
Personal Comercial   
Promotor 118,57 Euros.   
Prevendista Especialitzat 118,57 Euros.   
Oficial 2ª Candidat 98,78 Euros.   
Prevendista 118,57 Euros.   
Ajudant 79,04 Euros.   
Visitador Alimentació 47,52 Euros.   
Personal Magatzem Comercial i Manteniment   
Oficial 1ª 119,73 Euros   
Oficial 2ª 99,73 Euros.   
Ajudant 79,81 Euros.   
Peó 79,81 Euros.   
Annex 4  
En allò no regulat en el present conveni s'aplicarà com a norma supletòria l'Acord Marc per a les Indústris de Begudes Refrescants de data 24/06/96 publicat per Resolució de data 22 d'octubre de 1999 en el Boletín Oficial del Estado número 270 d'11 de novembre de 1999  
Annex 5  
TAULA INCENTIUS OFICIAL 1ª PREVENDISTA ESPECIALITZAT DVV 6571   
VALÈNCIA  
MES GENER FEBRER MARÇ ABRIL MAIG JUNY   
BASE 100% 498,17 494,35 725,10 625,77 621,18 790,80  
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 861,87 754,90 622,71 573,81 508,87 563,12   
BORSA ANUAL 993,88   
TOTAL 8.634,53 Euros   
   
TAULA INCENTIUS NOMINATIVA 2008: RAFAEL FLORES GALVAN i MANUEL GARCÍA MARTÍNEZ  
VALÈNCIA  
MES GENER FEBRER MARÇ ABRIL MAIG JUNY   
BASE 100% 538,02 533,89 783,11 675,83 670,89 854,07   
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 930,81 815,29 672,53 619,71 549,57 608,17   
BORSA ANUAL 1062,50   
TOTAL 9.314,40 Euros   
TAULA INCENTIUS OFICIAL 1ª PREVENDISTA ESPECIALITZAT JRQ 1115   
 ALACANT  
MES GENER FEBRER MARÇ ABRIL MAIG JUNY   
BASE 100% 599,33 652,61 811,42 957,18 829,91 963,69   
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 1.457,52 1.417,27 952,81 812,52 675,47 747,25   
BORSA ANUAL 1.336,99   
TOTAL 12.213,97 Euros   
TAULA INCENTIUS 2008 NOMINATIVA: JOSE LUIS JOVER SANCHEZ  
 ALACANT  
MES GENER FEBRER MARÇ ABRIL MAIG JUNY  
BASE 100% 647,26 704,83 876,33 1033,75 896,30 1040,79   
MES JULIOL AGOST SETEMBRE OCTUBRE NOVEMBRE DESEMBRE  
BASE 100% 1.574,12 1.530,65 1029,05 877,51 729,50 807,02   
BORSA ANUAL 1.433,06   
TOTAL 13.180,17 Euros   
TAULA INCENTIUS VISITADOR ALIMENTACIÓ WDN 4023  
VALÈNCIA ALACANT CASTELLÓ  
MES GENER FEBRER MARÇ ABRIL MAIG JUNY   
BASE 100% 333,21 333,21 333,21 333,21 333,21 333,21   
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 333,21 333,21 333,21 333,21 333,21 333,21   
BORSA ANUAL 444,27   
TOTAL 4.442,74 Euros   
TAULA INCENTIUS PROMOTOR (ADR) KXQ 7515  
VALÈNCIA ALACANT CASTELLÓ  
MES GENER FEBRER MARÇ ABRIL MAIG JUNY   
BASE 100% 734,69 698,59 982,69 1039,74 936,12 1094,45   
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 1.337,81 1.253,98 995,51 897,69 813,87 858,11   
BORSA ANUAL 1.429,77   
TOTAL 13.073,02 Euros   
TAULA INCENTIUS MODERN TRADE XSS 3059  
   
VALÈNCIA ALACANT CASTELLÓ  
MES GENER FEBRER MARÇ ABRIL MAIG JUNY   
BASE 100% 239,66 239,66 239,66 239,66 239,66 239,66   
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 239,66 239,66 239,66 239,66 239,66 239,66   
BORSA ANUAL 454,40   
TOTAL 3.330,34 Euros.   
\* COMISSIÓ MENSUAL: 261,23 Euros   
TAULA INCENTIUS OF. 1ª PREVENDISTA (1ª CONTRACTACIÓ) QHA 7429   
al 19é mes i següents.  
VALÈNCIA ALACANT CASTELLÓ  
MES GENER FEBRER MARÇ ABRIL MAIG JUNY   
BASE 100% 683,68 650,09 914,45 967,53 871,11 1.018,46   
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 1.244,91 1166,90 926,38 835,35 757,36 798,52   
BORSA ANUAL 1.343,40 Euros   
TOTAL 12.178,17 Euros   
TAULA INCENTIUS OF. 1ª PREVENDISTA (1ª CONTRACTACIÓ) QOM 1513   
Del 13é al 18é mes.  
VALÈNCIA ALACANT CASTELLÓ  
MES GENER FEBRER MARÇ ABRIL MAIG JUNY   
BASE 100% 600,16 570,67 802,73 849,33 764,69 894,04   
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 1092,82 1024,34 813,20 733,30 664,84 700,96   
BORSA ANUAL 1163,51 Euros   
TOTAL 10.690,35 Euros   
TAULA INCENTIUS OF. 1ª PREVENDISTA (1ª CONTRACTACIÓ) ANY 2.08   
Del 7é al 12é mes.  
   
VALÈNCIA ALACANT CASTELLÓ  
MES GENER FEBRER MARÇ ABRIL MAIG JUNY   
BASE 100% 583,47 554,82 780,44 825,75 743,44 869,21   
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 1062,47 995,90 790,62 712,94 646,36 681,49   
BORSA ANUAL 1.163,51 Euros.   
TOTAL 10.410,44 Euros.   
TAULA INCENTIUS OF. 1ª PREVENDISTA (1ª CONTRACTACIÓ) VJX 5918   
Del 1r al 6é mes.   
VALÈNCIA ALACANT CASTELLÓ  
MES GENER FEBRER MARÇ ABRIL MAIG JUNY   
BASE 100% 500,13 476,23 668,95 707,79 637,25 745,04   
MES JULIOL AGOST SETEMBRE OCTUBRE NOVEMBRE DESEMBRE   
BASE 100% 910,68 853,62 677,67 611,09 554,03 584,14   
BORSA ANUAL 1.016,62 Euros.   
TOTAL 8.943,23 Euros.   
\* \* \* \* \*  
Anexo 1  
TABLA SALARIAL 2008  
   
Categorías Sueldo Base Ant. Plus Emp. Prima Prima Prev.  
   
ADMINISTRACIÓN   
   
Jefe de Administración 2219,46 1647,69 584,44   
Oficial 1ª 1524,20 1131,56 264,93   
Oficial 2ª 1383,16 1026,84 207,39   
Auxiliar 1193,90 886,31 179,83   
Aspirante Admtvo. 1016,58 163,42   
Telefonista 890,52 840,41 132,07   
   
COMERCIAL   
   
Jefe de Zona 2197,55 1619,06 350,08   
Jefe de Delegación 1870,09 1365,07 293,57   
Jefe de Grupo 1745,68 1281,47 253,78   
Promotor 1334,59 913,06 272,94   
Prevent. Especializado. 1118,81 829,29 234,68 102,76  
Oficial 1ª Distribuidor 1118,81 829,29 234,68   
Oficial 2ª Candidato 1059,11 783,81 212,83   
Preventista. 944,01 188,00   
Ayudante 925,44 710,54 170,93   
Visitador Alimentación 625,00 121,70   
Oficial 1ª LEY 7580,36 192,20   
Oficial 2ª TFN 6944,56 183,56   
   
MANTENIMIENTO   
   
Jefe de Equipo 1700,20 1247,53 293,69 195,62   
Oficial 1ª Taller/Almacén 1251,81 186,58   
Oficial 1ª Mec. Maq. Ex. 1126,62 167,92   
Oficial 2ª Taller/Almacén 1185,01 178,21   
Oficial 2ª Mec. Maq. Ex. 1066,51 160,39   
Ayudante 1165,29 847,92 172,86   
Peón Especialista 1119,50 813,72 153,23   
Peón 844,77 137,95   
Anexo 2  
DIETAS 2008  
Jefe de Zona Comida: 14,64 Euros.   
Jefe de Delegación Comida: 12,88 Euros.   
Jefe de Grupo Comida: 12,33 Euros.   
PREVENTISTAS Y PERSONAL DE PLV ALMACEN COMERCIAL   
Ayuda a Comida : 8,50 Euros.   
Ayuda a Calzado : 45,42 Euros.   
\* Los Mecánicos de Maq Exp perciben Ayuda a Comida   
PRIMA MECÁNICOS DE MÁQUINAS EXPENDEDORAS (V&D)   
Exclusivamente para las categorías: Jefe de Equipo,Oficial de 1ª, Oficial de 2ª, Ayudante y Peón Especialista  
Periodo de marzo a septiembre :   
269,04 Euros.   
Resto del Año : 131,70 Euros.   
PRIMA GUARDIAS MECÁNICOS DE MÁQUINAS EXPENDEDORAS (V&D)   
Exclusivamente para las categorías: Jefe de Equipo, Oficial de 1ª, Oficial de 2ª, Ayudante y Peón Especialista  
Día de Guardia: 88,83 Euros.   
PRIMA PREVENTA NOCTURNA   
Por día de preventa nocturna realizada: 7,90 Euros   
   
PRIMA FIESTAS MUNDO NOCHE   
Fiestas realizadas de:   
Lunes a Jueves: 55,31 Euros   
Viernes: 94,85 Euros   
Sábado: 142,29 Euros   
COMPLEMENTO PERSONAL   
Exclusivamente los empleados: JOSE LUIS JOVER SANCHEZ, RAFAEL FLORES GALVAN  
y MANUEL GARCÍA MARTÍNEZ, percibirán un importe mensual de 173,89- en concepto Complemento Personal.  
Anexo 3  
TABLA VALOR HORA EXTRAORDINARIA AÑO 2008  
ADMINISTRACIÓN  
Oficial 1ª 14,06 Euros.   
Oficial 2ª 12,75 Euros.   
Auxiliar 11,05 Euros.   
Aspirante Admtvo. 10,86 Euros.   
NOTA: A los importes indicados hay que incrementarles la antigüedad correspondiente a cada una de las categorías.  
   
MANTENIMIENTO   
Oficial 1ª Taller/Almacén 12,02 Euros.   
Oficial 2 Taller/Almacén 11,50 Euros.   
Peón Especialista 10,97 Euros.   
Peón 10,45 Euros.   
IMPORTE DÍA FESTIVO 2008   
Personal Comercial   
Promotor 118,57 Euros.   
Preventista Especializado 118,57 Euros.   
Oficial 2ª Candidato 98,78 Euros.   
Preventista 118,57 Euros.   
Ayudante 79,04 Euros.   
Visitador Alimentación 47,52 Euros.   
Personal Almacén Comercial y Mantenimiento   
Oficial 1ª 119,73 Euros   
Oficial 2ª 99,73 Euros.   
Ayudante 79,81 Euros.   
Peón 79,81 Euros.   
Anexo 4  
Será de aplicación como norma supletoria el Acuerdo Marco para las Industrias de Bebidas Refrescantes de fecha 24/06/96, publicado por Resolución de fecha 22 de octubre de 1999 en el Boletín Oficial del Estado número 270 de fecha 11 de noviembre de 1999.  
Anexo 5  
TABLA INCENTIVOS OFICIAL 1ª PREVENTISTA ESPECIALIZADO AÑO 2008   
VALENCIA  
MES ENERO FEBRERO MARZO ABRIL MAYO JUNIO   
BASE 100% 498,17 494,35 725,10 625,77 621,18 790,80   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 861,87 754,90 622,71 573,81 508,87 563,12   
BOLSA ANUAL 993,88   
TOTAL 8.634,53 Euros   
TABLA INCENTIVOS NOMINATIVA 2008: RAFAEL FLORES GALVAN y MANUEL GARCÍA MARTÍNEZ  
VALENCIA  
MES ENERO FEBRERO MARZO ABRIL MAYO JUNIO   
BASE 100% 538,02 533,89 783,11 675,83 670,89 854,07   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 930,81 815,29 672,53 619,71 549,57 608,17   
BOLSA ANUAL 1062,50   
TOTAL 9.314,40 Euros   
TABLA INCENTIVOS OFICIAL 1ª PREVENTISTA ESPECILIZADO AÑO 2008   
ALICANTE  
MES ENERO FEBRERO MARZO ABRIL MAYO JUNIO   
BASE 100% 599,33 652,61 811,42 957,18 829,91 963,69   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 1.457,52 1.417,27 952,81 812,52 675,47 747,25   
BOLSA ANUAL 1.336,99   
TOTAL 12.213,97 Euros   
TABLA INCENTIVOS 2008 NOMINATIVA: JOSE LUIS JOVER SANCHEZ  
ALICANTE  
MES ENERO FEBRERO MARZO ABRIL MAYO JUNIO   
BASE 100% 647,26 704,83 876,33 1033,75 896,30 1040,79   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 1.574,12 1.530,65 1029,05 877,51 729,50 807,02   
BOLSA ANUAL 1.433,06   
TOTAL 13.180,17 Euros   
TABLA INCENTIVOS VISITADOR ALIMENTACIÓN AÑO 2008  
VALENCIA ALICANTE CASTELLÓN  
MES ENERO FEBRERO MARZO ABRIL MAYO JUNIO   
BASE 100% 333,21 333,21 333,21 333,21 333,21 333,21   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 333,21 333,21 333,21 333,21 333,21 333,21   
BOLSA ANUAL 444,27   
TOTAL 4.442,74 Euros   
TABLA INCENTIVOS PROMOTOR (ADR) AÑO 2008  
VALENCIA ALICANTE CASTELLÓN  
MES ENERO FEBRERO MARZO ABRIL MAYO JUNIO   
BASE 100% 734,69 698,59 982,69 1039,74 936,12 1094,45   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 1.337,81 1.253,98 995,51 897,69 813,87 858,11   
BOLSA ANUAL 1.429,77   
TOTAL 13.073,02 Euros   
TABLA INCENTIVOS MODERN TRADE AÑO 2008  
VALENCIA ALICANTE CASTELLÓN  
MES ENERO FEBRERO MARZO ABRIL MAYO JUNIO   
BASE 100% 239,66 239,66 239,66 239,66 239,66 239,66   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 239,66 239,66 239,66 239,66 239,66 239,66   
BOLSA ANUAL 454,40   
TOTAL 3.330,34 Euros.   
\* COMISIÓN MENSUAL: 261,23 Euros   
TABLA INCENTIVOS OF. 1ª PREVENTISTA (1ª CONTRATACIÓN) AÑO 2008   
al 19º mes y siguientes.   
VALENCIA ALICANTE CASTELLÓN  
MES ENERO FEBRERO MARZO ABRIL MAYO JUNIO   
BASE 100% 683,68 650,09 914,45 967,53 871,11 1.018,46   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 1.244,91 1166,90 926,38 835,35 757,36 798,52   
BOLSA ANUAL 1.343,40 Euros   
TOTAL 12.178,17 Euros   
TABLA INCENTIVOS OF. 1ª PREVENTISTA (1ª CONTRATACIÓN) AÑO 2008   
Del 13º al 18º mes.   
VALENCIA ALICANTE CASTELLÓN  
MES ENERO FEBRERO MARZO ABRIL MAYO JUNIO   
BASE 100% 600,16 570,67 802,73 849,33 764,69 894,04   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 1092,82 1024,34 813,20 733,30 664,84 700,96   
BOLSA ANUAL 1163,51 Euros   
TOTAL 10.690,35 Euros   
TABLA INCENTIVOS OF. 1ª PREVENTISTA (1ª CONTRATACIÓN) AÑO 2008   
Del 7º al 12º mes.   
VALENCIA ALICANTE CASTELLÓN  
MES ENERO FEBRERO MARZO ABRIL MAYO JUNIO   
BASE 100% 583,47 554,82 780,44 825,75 743,44 869,21   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 1062,47 995,90 790,62 712,94 646,36 681,49   
BOLSA ANUAL 1.163,51 Euros.   
TOTAL 10.410,44 Euros.   
TABLA INCENTIVOS OF. 1ª PREVENTISTA (1ª CONTRATACIÓN) AÑO 2008   
Del 1º al 6º mes.   
VALENCIA ALICANTE CASTELLÓN  
MES ENERO FEBRERO MARZO ABRIL MAYO JUNIO   
BASE 100% 500,13 476,23 668,95 707,79 637,25 745,04   
MES JULIO AGOSTO SEPTIEMBRE OCTUBRE NOVIEMBRE DICIEMBRE   
BASE 100% 910,68 853,62 677,67 611,09 554,03 584,14   
BOLSA ANUAL 1.016,62 Euros.   
TOTAL 8.943,23 Euros.